**Manylion polisi ‘un plentyn’ China**

Dechreuodd polisi un plentyn yr llywodraeth Tsieiniaidd ym 1978 er mwyn lleihau poblogaeth China. Yn fras, mae’n golygu mai hawl i gael dim ond un plentyn sydd gan rieni yno. Mae’r rhan fwyaf o bobl Prydain yn gwybod am fodolaeth y polisi dadleuol hwn oherwydd ei fod ar ben eithafol y polisiau mae llywodraethau o amgylch y byd yn eu defnyddio i gadw cyfradd geni i lawr neu i’w godi. Fodd bynnag, os edrychwn ni’n agosach, gallwn weld bod rhai eithriadau i’r polisi nad yw pawb yn gwybod amdanynt.

Dyma ychydig mwy o wybodaeth am yr hyn sydd wedi bod yn digwydd yn China. Mae rhaid cadw mewn cof nad yw cywirdeb y “ffeithiau” a’r ystadegau yn fannwl gywir oherwydd cyfrinachedd y Tsieinïaid a maint enfawr y boblogaeth yno.

* Mae’r rhan fwyaf o bobl yn meddwl bod China gyfan yn rhan o’r polisi. Ond, mae llywodraeth China yn dweud mai dim ond 35.9% o’r boblogaeth sydd o dan y cyfyngiad un plentyn. Y bobl sy’n byw yn y rhannau trefol/dinesig yw’r rhain yn bennaf, er hynny nid yw Hong Kong, Macau na thramorwyr yn y wlad yn rhan ohono ychwaith.
* Does dim rhaid i gyplau sy’n byw mewn ardal wledig, cymeunedau o leiafrifoedd ethnig a rhieni sydd heb frodyr neu chwiorydd eu hunain ddilyn na chadw at y polisi. Yn y rhan fwyaf o ardaloedd gwledig, caiff teuluoedd wneud cais am ail-blentyn os yw’r cyntaf anedig yn ferch neu os oes ganddo/ganddi anabledd. Rhaid i’r ail-blentyn gael ei eni 3 neu 4 blynedd ar ôl y cyntaf.
* Mewn dwy dalaith gyfoethog yn y de, Guangdong a Hainan, mae hawl gan gyplau yn yr ardaloedd gwledig i ddau o blant.
* Mae’r polisi un plentyn wedi’i ddiddymu mewn ardaloedd lle mae trychinebau’n lladd plant yn y teuluoedd, fel y daeargryn Sichuaidd yn 2008 pan ddymchwelwyd ysgolion a lladd nifer uchel o ddisgyblion.
* Yn 2010, adolygodd llywodraeth China y polisi a chyhoeddi datganiad a oedd dweud y byddai’n parhau tan o leiaf 2015. Fodd bynnag, yn 2011 bu trafodaeth lywodraethol am ganiatau i gyplau wneud cais i gael ail-blentyn petai ganddyn nhw reswm da am wneud hynny.

**Mudo yn y DU**

Ar hyn o bryd, efallai nad yw Ewrop yn y lle mwyaf atyniadol i fudo iddo a chael swydd ar hyn o bryd. Wedi’r cyfan, mae’r cyfandir mewn argyfwng economaidd. Mae lefelau di-weithrda yn uchel iawn ac mae rhai gwledydd fel Groeg, Yr Eidal a Sbaen angen cefnogaeth ariannol werth biliynau o bunoedd.

On nid felly y gwêl bobl ifanc a thlawd gwledydd sy’n llawn gwrthdaro yn Affrica, neu genedl fel Afghanistan yn ne Asia hynny. Weithiau maen nhw’n fodlon rhoi popeth sydd ganddyn nhw, yn cynnwys eu bywydau, yn y fantol er mwyn ceisio mudo’n anghyfreithlon i mewn i’r Undeb Ewropeaidd. Un ai tua’r Gogledd ar draws y Canoldir neu i’r UE dros y ffin o Dwrci (nid yw yn y UE eto) i Groeg. Unwaith maen nhw yng Ngroeg, eu gobaith nhw yw gallu symud yn haws i’r gwledydd cyfoethocach yn yr UE, fel Yr Almaen neu’r Deyrnas Unedig.

Dyma’r problemau:-

* Nid yw Twrci yn yr Undeb Ewropeaidd, felly y ffin rhwng Groeg a Thwrci, mewn gwirionedd, yw ffin yr Undeb Ewropeaidd. Unwaith maen nhw o fewn i ffiniau’r UE mae ymfudwyr yn credu y gallen nhw symud i unrhyw wlad UE yn haws. Y ffin yn ardal Evros yw’r prif bwynt mynediad i ymfudwyr o Asia. Yn Ionawr 2012, daeth y grŵp mwyaf o i groesi’r ffin i mewn i Groeg o Affganistan, ac yna Pacistan a Bangladesh. Ymfudwyr o ogledd Affrica yw’r ail grŵp mwyaf, o Algeria a Morocco gan fwyaf. Dynion yw’r rhan fwyaf ond mae merched â theuluoedd hefyd yn rhan o’r ymfudo.
* Mae sawl gang a chymunedau di-waith mewn bodolaeth ar y naill ochr i’r ffin a’r llall sy’n fodlon helpu’r ymfudwyr dros y ffin am arian.
* Ar y ffin ceir peryglon naturiol y môr a’r afon Evros sy’n lladd sawl ymfudwr. Mae mynwentydd yn y ddwy wlad yn dechrau llenwi â chyrff ymfudwyr.

Mae timau o gannoedd o ddynion o wledydd eraill yn yr UE yn rhan o sefydliad o’r enw FRONTEX. Maen nhw wedi atgyfnerthu heddlu Groegaidd mewn rhannau mandyllog o ffin y wlad â Thwrci. Caiff miloedd o ymfudwyr anghyfreithlon eu harestio bob mis yn sgil y drefn hon ond mae llawer iawn yn pasio heb gael eu dal hefyd. Yn yr haf bydd llawer iawn mwy o bobl yn ceisio pasio o’i gymharu â’r gaeaf.Ond mae’r rhai a geisiodd ym misoedd y gaeaf yn aml iawn yn colli bysedd, bodiau traed neu eu bywydau i ewinrhew.

Caiff ymfudwyr sy’ cael eu dal yng Ngroeg eu hanfon i brifddinas Groeg, Athen. Yno, caiff ymfudwyr anghyfreithlon eu dal mewn canolfannau nes bod yr awdurdodau wedi penderfynu sut i’w hanfon nhw’n ôl i wlad eu hunain.Canolfannau sylfaenol iawn sydd yng Ngroeg oherwydd nifer enfawr yr ymfudwyr anghyfreithlon. Felly mae bywyd yn galed i’r ymfudwyr hyn ac nid fel y bywyd newydd fuon nhw’n breuddwydio amdano. Mae Groeg yn profi anhawster mawr yn y llif di-ddiwedd hwn o fudwyr anghyfreithlon. Mae gwlad Groeg yn cwyno nad ydyn nhw’n derbyn digon o gymorth gan weddil yr Undeb Ewropeaidd – sy’n gwrthod caniatau i’r mudwyr gael eu pasio ymlaen i’r UE.

**Tywydd rhyfedd?**

Mae’r cysylltiadau rhwng ein cyflenwad bwyd a’r tywydd ar fin bod o bwys mawr i ni!

Yn ystod adeg y gwyliau, mae’r rhan fwyaf ohonom yn cnoi cil ar tybed faint o dywydd heulog fyddwn ni’n ei gael. Ond, eleni, mae’r tywydd eithafol rydyn ni wedi’i brofi ar fin cael llawer mwy o ddylanwad ar gyflenwad bwyd byd-eang ac ar fait fyddwn ni’n ei dalu am ein bwyd.

Ym Mhrydain, mae cael gwanwyn oer, sychder ac yna mis o lifogydd wedi anfon y tymor tyfu cnydau ar chwal – gymaint felly nes y bydd pridiau cnydau, yn cynnwys cnydau porth, yn debygol o fod yn ddrud iawn y flwyddyn nesaf oherwydd prinder yn y cyflenwad.

Mae’r tywydd wedi bod yr un mor anghyson i ffermwyr ledled y byd.

* Mae ardaloedd enfawr o ffermydd gwenith yn Unol Daleithiau America wedi brofi’r sychdwr gwaethaf ers 50 mlynedd. Mae’n debygol y bydd gostyngiad o 12% yn y cynhyrchiant y flwyddyn nesaf.
* Mae De America nawr yn cynhyrchu nifer enfawr o ffa Soi ac mae sawl rhan o Dde America wedi gweld cyn lleied o law eleni nes eu bod nhw’n disgwyl cynhaeaf gwael. Caiff corn a ffa soi eu defnyddio fel bwyd anifeiliaid ledled y byd, felly os yw’r cynhaeaf yn isel bydd hynny’n gyrri prisiau cig eidion a chynnyrch anifeiliaid eraill yn uwch hefyd.
* Trawyd ardaloedd tyfu gwenith yn Rwsia gan lifogydd annisgwyl ac mae hi’n bosibl y byddan nhw’n rhoi’r gorau i allforio er mwyn sicrhau bod gan eu marchnadoedd nhw ddigon o ŷd. O’r herwydd bydd prisiau yn codi o amgylch y byd.
* Mae China yn prynu llawer iawn ac (yn ôl rhai dadansoddwyr marchnadoedd) yn casglu gormodedd o ŷd. Mae hyn yn golygu eu bod nhw’n ei storio mewn sypiau mawr fel rhyw fath o yswiriant yn erbyn prinder ŷd yn y dyfodol. Hefyd mae ‘na alw cynnyddol am gnydau biodanwydd sydd ddim yn fwyd – bydd y ddau duedd yma yn codi prid ŷd ar gyfer bwyd.
* Byddwn ni’n gweld prisiau bwyd lleol a rhyngwladol yn cynyddu dros y misoedd nesaf. Fodd bynnag, dim ond rhyw 15% o’n incwm teuluol rydyn ni a gwledydd tebyg yn y Gorllewin yn ei wario ar fwyd.

Mewn gwledydd tlotach, fel y rhai yn Affrica, weithiau bydd angen tua 75% o incwm y teulu i dalu am fwyd, felly bydd unrhyw newid, dim ots pa mor fychan, yn gallu cael effaith fawr ar y bobl yn y gwledydd hyn. Yn y blynyddoedd diweddar (2008-2010) mae prisiau wedi arwain at anghydfod am fwyd a sawl apêl am gymorth i ardaloedd o drychineb newyn. Mae hi’n edrych yn debygol y bydd y rhain yn dod yn fwy cyffredin yn ystod y 12 mis nesaf.